CELEX: 22007D0115
Language: mt
Date: 2007-09-28 00:00:00
Title: Deċiżjoni tal-Kumitat Konġunt taż-ŻEE Nru 115/2007 tat- 28 ta' Settembru 2007 li jemenda l-Anness XI (Servizzi tat-Telekomunikazzjoni) u Protokoll 37 għall-Ftehim taż-ŻEE

Avviż Legali Importanti

|

22007D0115

Deċiżjoni tal-Kumitat Konġunt taż-ŻEE Nru 115/2007 tat- 28 ta' Settembru 2007 li jemenda l-Anness XI (Servizzi tat-Telekomunikazzjoni) u Protokoll 37 għall-Ftehim taż-ŻEE  

Official Journal L 047 , 21/02/2008 P. 0036 - 0037

		Deċiżjoni tal-kumitat konġunt taż-ŻEENru 115/2007tat- 28 ta' Settembru 2007li jemenda l-Anness XI (Servizzi tat-Telekomunikazzjoni) u Protokoll 37 għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ "il-Ftehim", u b'mod partikolari l-Artikolu 98 u 101 tiegħu,Billi:(1) L-Anness XI tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 22/2007 tas- 27 ta' April 2007 [1].(2) Il-Protokoll 37 tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 10/2004 tas- 6 ta' Frar 2004 [2].(3) Id-Deċiżjoni tal-Kummissjoni 2006/215/KE tal- 15 ta' Marzu 2006 dwar it-twaqqif ta' grupp ta' esperti ta' livell għoli biex jagħtu pariri lill-Kummissjoni Ewropea dwar l-implimentazzjoni u l-iżvilupp ta' l-istrateġija i2010 [3] għandha tiġi inkorporata fil-Ftehim.(4) Sabiex il-Ftehim jaħdem sew, il-Protokoll 37 tal-Ftehim taż-ŻEE għandu jiġi estiż biex jinkludi l-grupp ta' esperti ta' livell għoli mwaqqaf bid-Deċiżjoni 2006/215/KE, u l-Anness XI għandu jiġi emendat sabiex jispeċifika l-proċeduri ta' assoċjazzjoni ma' dan il-Grupp.(5) Id-Deċiżjoni tal-Kummissjoni 2005/752/KE ta' l- 24 ta' Ottubru 2005 li jwaqqaf grupp ta' esperti dwar il-kummerċ elettroniku [4] ġie inkorporat fl-Anness XI tal-Ftehim bid-Deċiżjoni Nru 120/2006.(6) Sabiex il-Ftehim jaħdem sew, il-Protokoll 37 tal-Ftehim taż-ŻEE għandu jiġi estiż biex jinkludi l-grupp ta' esperti dwar il-kummerċ elettroniku mwaqqaf bid-Deċiżjoni 2005/752/KE, u l-Anness XI għandu jiġi emendat sabiex jispeċifika l-proċeduri ta' assoċjazzjoni ma' dan il-grupp,IDDEĊIEDA KIF ĠEJ:Artikolu 1L-Anness XI tal-Ftehim għandu jiġi emendat kif ġej:1. Il-punt li ġej għandu jiddaħħal wara l-punt 5n (Id-Deċiżjoni tal-Kummissjoni 2005/752/KE):"5o. 32006 D 0215: Id-Deċiżjoni tal-Kummissjoni 2006/215/KE tal- 15 ta' Marzu 2006 dwar it-twaqqif ta' grupp ta' esperti ta' livell għoli biex jagħtu pariri lill-Kummissjoni Ewropea dwar l-implimentazzjoni u l-iżvilupp ta' l-istrateġija i2010 (ĠU L 80, 17.3.2006, p. 74).Proċeduri għall-assoċjazzjoni tal-Liechtenstein, l-Iżlanda u n-Norveġja skond l-Artikolu 101 tal-Ftehim:Kull Stat EFTA jista, skond l-Artikolu 3 tad-Deċiżjoni tal-Kummissjoni 2006/215/KE, jaħtar persuna biex tipparteċipa bħala osservatur fil-laqgħat tal-Grupp ta' Livell Għoli i2010.Il-Kummissjoni Ewropea għandha, fiż-żmien dovut, tgħarraf lill-parteċipanti bid-dati tal-laqgħat tal-Grupp u tittrasmettilhom id-dokumentazzjoni relevanti."2. Dan li ġej għandu jiżdied fil-punt 5n (Id-Deċiżjoni tal-Kummissjoni 2005/752/KE):"Proċeduri għall-assoċjazzjoni tal-Liechtenstein, l-Iżlanda u n-Norveġja skond l-Artikolu 101 tal-Ftehim:Kull Stat ta' EFTA jista', skond l-Artikolu 3 tad-Deċiżjoni tal-Kummissjoni 2005/752/KE, jaħtar persuna biex tipparteċipa bħala osservatur fil-laqgħat tal-grupp ta' esperti dwar il-kummerċ elettroniku.Il-Kummissjoni Ewropea għandha, fiż-żmien dovut, tgħarraf lill-parteċipanti bid-dati tal-laqgħat tal-grupp u tittrasmettilhom id-dokumentazzjoni relevanti."Artikolu 2Il-punti li ġejjin għandhom ikunu inseriti fil-Protokoll 37 (li fih il-lista prevista fl-Artikolu 101) għall-Ftehim:"18. Il-grupp ta' esperti dwar il-kummerċ elettroniku (Id-Deċiżjoni tal-Kummissjoni 2005/752/KE).19. Il-Grupp ta' Livell Għoli i2010 (id-Deċiżjoni tal-Kummissjoni 2006/215/KE)."Artikolu 3It-testi tad-Deċiżjoni 2006/215/KE fil-lingwa Iżlandiża u dik Norveġiża, li se jkunu ppubblikati fis-Supplimet taż-ŻEE mal-Ġurnal Uffiċjali ta' l-Unjoni Ewropea, għandhom ikunu awtentiċi.Artikolu 4Din id-Deċiżjoni għandha tidħol fis-seħħ fid- 29 ta' Settembru 2007, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE [*****].Artikolu 5Din id-Deċiżjoni għandha tkun ippublikata fis-Sezzjoni ŻEE ta', u fis-Suppliment ŻEE tal-Ġurnal Uffiċjali ta' l-Unjoni Ewropea.Magħmul fi Brussell, 28 ta' Settembru 2007.Għall-Kumitat Konġunt taż-ŻEEIl-PresidentStefán Haukur Jóhannesson[1] ĠU L 209, 9.8.2007, p. 40.[2] ĠU L 116, 22.4.2004, p. 58.[3] ĠU L 80, 17.3.2006, p. 74.[4] ĠU L 282, 26.10.2005, p. 20.[*****] Ebda obbligi kostituzzjonali m'huma indikati.--------------------------------------------------